Kahlehet katki!
Taasen jo peittyvi pilvehen taivo
 vainooja päivyen vuorehen vei.
 Kuohuupi mustien kiukkuisa raivo
 kansa kun selkäänsä notkista ei.

 *

 Laki ja oikeus maahan jo kaataan
 valhe ja vääryys vallassa on.
 Konnille korkeita virkoja taataan
 riettailla riemu nyt on rajaton.

 *

 Juudaksen lailla ken pettävi kansaa,
 hällepä onnehen johtavi tie.
 Totuutta puoltaen kaulasi ansaa
 hyvinkin vaikea vältellä lie.

 * * *

 Kahlehet katki! Ei sortoa tuota
 kärsitä. Mitta nyt täysi on jo!
 Kansa ei vainoojan valoihin luota,
 konnille tullut jo on tuomio!

 *

 Siis vaateta itsesi vaaroja kestään,
 kansa, kun suuri on eessäsi työ!
 Orjuusmerkki pois verellä pestään
 kun muuten ei vapaushetkemme lyö!

V. F. A[altoran]–ta.

Runot
V. F. Aaltoranta